สวัสดีค่ะ ฉันเลิกทานยาคุมกำเนิดมาได้ 3 เดือนแล้ว เพิ่งกลับมาทานใหม่ได้แค่ 8 วัน สามีของฉันหลั่งในไป 2 ครั้ง มีโอกาสตั้งครรภ์หรือป่าวค่ะ หรือฉันควรหยุดทานยาคุม แล้วเปลื่ยนไปทานยาคุมฉุกเฉิน ตอนนี้้ฉันทานยาคุมแบบ 21 เม็ด
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ค่ะดังนั้นในกรณีของ นั้น ถ้ารับประทานยาคุมกำเนิดมาติดต่อกันครบ 8 วันแล้ว มีโอกาสตั้งครรภ์น้อยค่ะ ตามประสิทธิภาพยาคุมกำเนิดที่อยู่ระหว่าง 91-99% แนะนำให้รับประทานยาคุมกำเนิดแบบแผงรายเดือนต่อไปให้ต่อเนื่องจนหมดแผง แนะนำว่าไม่ควรรับประทายาคุมฉุกเฉินตอนนี้ เพราะอาจทำให้มีผลข้างเคียงเรื่องเลือดออกผิดปกติและประจำเดือนคลาดเคลื่อนตามมาได้สังเกตประจำเดือนรอบถัดไปว่ามาตามปกติหรือไม่ ในระหว่างนี้ถ้ามีเลือดออกกระปริดกระปรอยจากช่องคลอด ตกขาวผิดปกติ ปวดท้องน้อยมาก ควรไปพบแพทย์ค่ะ